81 



og her voksede meget yppig. Enkelte Fjer tabte af de rugende 

 Fugle fandtes i Rederne. 



Disse var paa to nær, der stod ganske tæt op ad hinanden, 

 nogenlunde ligelig fordelte inden for det nævnte Fladerum. Ingen 

 Ismaage lod sig til Syne paa Øen hverken denne Gang eller, da 

 jeg 4 Dage senere opholdt mig paa den. I Sommeren 1907 

 ynglede Arten ikke paa Renskæret, hvad der, som for de øvrige 

 Svømmefugles Vedkommende, skyldtes de ugunstige Isforhold. 



Under Sejladsen i Storisen baade under Op- og Hjemrejsen 

 saa jeg saa godt som daglig nogle Ismaager. I Regelen passerede 

 disse Skibet enkeltvis eller i Smaaflokke paa 3 — 4 Stykker. Ofte 

 tog de ligesom Graamaagen Sæde paa Isskodserne. Uden at 

 kunne betegnes som sky var Ismaagerne ude i Isen dog ret for- 

 sigtige og langt minche nærgaaende end Stormfuglen. Medens 

 disse sidste med stor Dristighed bortsnappede udkastede Spæk- 

 stykker, holdt Ismaagerne sig altid paa Afstand og vovede ikke 

 at gøre Nedslag, før Skibet var kommet et godt Stykke bort. 

 Kun naar en af deres Artsfæller blev skudt, overvandt de Frygten 

 og samlede sig fra vid Omkreds om deres dræbte Fælle, selv 

 om de blev nok saa heftigt beskudte. Naar vi, stoppede af Pak- 

 isen og omgivne af uoverskuelige Isflager, nødsagedes til at ligge 

 bi, var Ismaagen (undertiden en enkelt Stormfugl) den eneste 

 Fugleart, der besøgte os. Den skønne Fugl med den kortlydende 

 men klangfulde Stemme virkede vidunderligt oplivende i de ellers 

 saa stille og øde Omgivelser. Uden for Isbæltet blev Arten ikke 

 set og ikke sydligere end 74^30' n. Br. (3"^ 15' v. Lgd.). 



De fleste af de ude i Isen sete Ismaager var yngre, ikke fuld- 

 stændigt udfarvede Fugle i Fældning. Omkring Næbroden bar 

 de endnu smudsiggraa og paa Vingeranden mørke Fjer. Et 

 Par rent hvide, gamle Fugle blev dog ogsaa skudte her ude. 



I de undersøgte Maver fandtes som Regel enkelte fine Fiske- 

 knogler og Levninger af Krebsdyr. En enkelt Mave indeholdt 

 Levninger af en Sæl, vistnok af Ringsæl (Phoca foetida) , i en 

 anden Mave, udtaget af en Fugl skudt 30 Juli 1908 i Storisen 

 paa 75° n. Br., 9*'40'v. Lgd., fandtes Chironomidelarver, Kind- 

 bakker af en Insektlarve og nogle Kitindele. Denne Mave inde- 

 holdt tillige en god Del Spolorme. 



Til Museet er hjembragt Skind af 6 Ismaager. Desuden de 

 fra Renskæret nævnte 3 Æg, hvis Udseende er meget lidt varie- 

 rende. 



